CELEX: 62018TN0543
Language: hr
Date: 2018-09-17 00:00:00
Title: Predmet T-543/18: Tužba podnesena 17. rujna 2018. – XK protiv Komisije

5.11.2018   
            
            
               HR
            
            
               Službeni list Europske unije
            
            
               C 399/52
            
         
      Tužba podnesena 17. rujna 2018. – XK protiv Komisije
      (Predmet T-543/18)
      (2018/C 399/66)
      Jezik postupka: francuski
      
         Stranke
      
      
         Tužitelj: XK (zastupnik: N. de Montigny, odvjetnik)
      
         Tuženik: Europska komisija
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  proglasi i presudi da se poništava pojedinačna odluka o tomu da mu se više ne dodjeljuje naknada za obrazovanje koja se odnosi na njegovu djecu počevši od školske godine 2017/2018 koja je prvi put iskazana u njegovoj obračunskoj ispravi za plaću za studeni 2017. i obrazložena u poruci elektroničke pošte od 7. studenoga 2017.;
               
            
                  —
               
               
                  tuženiku naloži snošenje troškova.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe četiri tužbena razloga.
      
                  1.
               
               
                  Prvi tužbeni razlog, koji se temelji na povredi članka 3. stavka 1. priloga VII. Pravilniku o osoblju za dužnosnike Europske unije i općih provedbenih odredbi u vezi s naknadom troškova za liječenje, jer je tuženikova promjena tumačenja povrijedila stečena prava, legitimna očekivanja, pravnu sigurnost i načelo dobre uprave.
               
            
                  2.
               
               
                  Drugi tužbeni razlog, koji se temelji na povredi prava djeteta, prava na obiteljski život i prava na obrazovanje.
               
            
                  3.
               
               
                  Treći tužbeni razlog, koji se temelji na povredi načelâ jednakog postupanja i nediskriminacije.
               
            
                  4.
               
               
                  Četvrti tužbeni razlog, koji se temelji na tomu da u stvarnosti nisu odvagnuti tužiteljevi interesi i na nepoštovanju načela proporcionalnosti u pobijanoj odluci.